Diari Oficial de la Generalitat Valenciana


Sumari del DOGV 9511, del 13-01-2023 (2022/12376)

RESOLUCIÓ de 13 de desembre de 2022, de la Direcció General d'Urbanisme, d'execució de la Sentència número 556, de 21 de setembre de 2022, recurs contenciós administratiu número 88/2022, del Tribunal Superior de Justícia de la Comunitat Valenciana, Secció Primera, Sala Contenciosa Administrativa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12773


Data del document
:   13-12-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * administració local
    * pla d'urbanisme
    * política de construcció
    * municipi
    * legislació

RESOLUCIÓ de 13 de desembre de 2022, de la Direcció General d'Urbanisme, d'execució de la Sentència número 556, de 21 de setembre de 2022, recurs contenciós administratiu número 88/2022, del Tribunal Superior de Justícia de la Comunitat Valenciana, Secció Primera, Sala Contenciosa Administrativa. [2022/12382]  
  
Vista la Sentència núm. 556, dictada en data 21.09.2022 per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu núm. 88/2020.  
Vist l'aclariment efectuat sobre la sentència esmentada (recurs 88/2020), mitjançant la Interlocutòria de 28.10.2022, la part dispositiva de la qual estableix que la decisió queda redactada de la següent manera:  
1. S'estima parcialment el recurs interposat per la Demarcació de la Comunitat Valenciana del Col·legi d'Enginyers de Camins, Canals i Ports; del Col·legi Oficial d'Enginyers Agrònoms de Llevant i del Col·legi Oficial d'Enginyers Industrials de la Comunitat Valenciana contra el Decret 62/2020, de 15 de maig, del Consell, de regulació de les entitats col·laboradores de l'Administració municipal en la verificació de les actuacions urbanístiques i de creació del seu registre.  
  
2. S'anul·len i es deixen sense efecte els apartats 1, 2 i 3 de l'article 25 del decret recorregut, i es desestima la resta de pretensions de la part actora.  
3. No és procedent imposar costes.  
Vist el decret dictat pel lletrat de l'Administració de Justícia en el procediment ordinari 88/20 del Tribunal Superior de Justícia de la Comunitat Valenciana, Sala Contenciosa Administrativa, Secció 1, la part dispositiva del qual conté el següent acord:  
  
Únic  
Declarar ferma la Resolució núm. 556/22, de data 21 de setembre, dictada en el present recurs contenciós administratiu.  
En virtut d'això, aquesta Conselleria de Política Territorial, Obres Públiques i Mobilitat, de conformitat amb el que es disposa en els articles 103 i següents de la Llei reguladora de la jurisdicció contenciosa administrativa, disposa que es complisca en els seus propis termes l'expressada sentència ferma núm. 556 de 21.09.2022 del Tribunal Superior de Justícia de la Comunitat Valenciana, per la qual s'anul·len i deixen sense efecte els apartats 1, 2 i 3 de l'article 25 del decret recorregut, i es dona trasllat d'aquesta resolució a les persones interessades: la Demarcació de la Comunitat Valenciana del Col·legi d'Enginyers de Camins, Canals i Ports; del Col·legi Oficial d'Enginyers Agrònoms de Llevant i del Col·legi Oficial d'Enginyers Industrials de la Comunitat Valenciana, l'Advocacia de la Generalitat, i com a codemandats, la mercantil European Quality Assurance Spain, SL, i l'Associació d'Empreses de Control de Qualitat i Control Tècnic Independents (AECCTI).  
  
València, 13 de desembre de 2022.- El director general d'Urbanisme: Vicente Joaquín García Nebot.